กฎกระทรวงแบ่งส่วนราชการเป็นกองบังคับการหรือส่วนราชการอย่างอื่น ในสำนักงานตำรวจแห่งชาติ (ฉบับที่ 3) พ.ศ. 2556

กฎกระทรวง

กฎกระทรวง
แบ่งส่วนราชการเป็นกองบังคับการหรือส่วนราชการอย่างอื่น
ในสำนักงานตำรวจแห่งชาติ
(ฉบับที่ ๓)
พ.ศ. ๒๕๕๖[๑]

อาศัยอำนาจตามความในมาตรา ๕ วรรคหนึ่ง และมาตรา ๑๐ วรรคสอง
แห่งพระราชบัญญัติตำรวจแห่งชาติ พ.ศ. ๒๕๔๗ นายกรัฐมนตรีออกกฎกระทรวงไว้
ดังต่อไปนี้

ข้อ ๑  ให้ยกเลิกความใน
(๑๘) ของข้อ ๒
แห่งกฎกระทรวงแบ่งส่วนราชการเป็นกองบังคับการหรือส่วนราชการอย่างอื่นในสำนักงานตำรวจแห่งชาติ
พ.ศ. ๒๕๕๒ และให้ใช้ความต่อไปนี้แทน
(๑๘) สำนักงานนายตำรวจราชสำนักประจำ
แบ่งเป็นดังต่อไปนี้
(ก) กองบังคับการอำนวยการ ประกอบด้วย
(๑) - (๔) ฝ่ายอำนวยการ ๑ - ๔
(ข) กองบังคับการถวายความปลอดภัย ประกอบด้วย
(๑) - (๓) ฝ่ายปฏิบัติการถวายความปลอดภัย ๑ - ๓
(ค) ส่วนปฏิบัติการนายตำรวจราชสำนักประจำ ประกอบด้วย
(๑) - (๕) ชุดปฏิบัติการ ๑ - ๕

ข้อ ๒  ให้ยกเลิกความใน
(๑๗) ของ ๒. กองบัญชาการ ในข้อ ๓ แห่งกฎกระทรวงแบ่งส่วนราชการเป็นกองบังคับการหรือส่วนราชการอย่างอื่นในสำนักงานตำรวจแห่งชาติ
พ.ศ. ๒๕๕๒ และให้ใช้ความต่อไปนี้แทน
(๑๗) สำนักงานนายตำรวจราชสำนักประจำ
(ก) กองบังคับการอำนวยการ มีอำนาจหน้าที่ดังต่อไปนี้
๑) ดำเนินการเกี่ยวกับงานธุรการ งานสารบรรณ งานประชาสัมพันธ์
งานช่วยอำนวยการและงานเลขานุการของสำนักงานนายตำรวจราชสำนักประจำ
๒)
ดำเนินการเกี่ยวกับการจัดระบบงานและบริหารงานบุคคลของสำนักงานนายตำรวจราชสำนักประจำ
๓) ดำเนินการเกี่ยวกับงานการเงิน การบัญชี การงบประมาณ งานพัสดุ
อาคารสถานที่ งานพลาธิการ งานส่งกำลังบำรุง งานยานพาหนะ
และงานสื่อสารของสำนักงานนายตำรวจราชสำนักประจำ
๔) ดำเนินการเกี่ยวกับการประสานงานและจัดทำยุทธศาสตร์ แผนงาน โครงการ
งานวิจัย งานประเมินผล และงานเทคโนโลยีสารสนเทศของสำนักงานนายตำรวจราชสำนักประจำ
๕) ดำเนินการเกี่ยวกับงานกฎหมายและวินัยของสำนักงานนายตำรวจราชสำนักประจำ
๖)
ดำเนินการเกี่ยวกับงานฝึกอบรมเพื่อพัฒนาบุคลากรของสำนักงานนายตำรวจราชสำนักประจำ
๗)
ปฏิบัติงานร่วมกับหรือสนับสนุนการปฏิบัติงานของหน่วยงานอื่นที่เกี่ยวข้องหรือที่ได้รับมอบหมาย
(ข) กองบังคับการถวายความปลอดภัย มีอำนาจหน้าที่ดังต่อไปนี้
๑)
ดำเนินการเกี่ยวกับงานแผนถวายความปลอดภัยและสนับสนุนส่วนปฏิบัติการนายตำรวจราชสำนักประจำ
๒)
ประสานการปฏิบัติกับส่วนราชการหรือหน่วยงานที่เกี่ยวข้องกับการถวายความปลอดภัย
๓)
ดำเนินการในส่วนที่เกี่ยวข้องกับการตรวจพื้นที่เพื่อเตรียมการเสด็จ ขบวนการเสด็จ
เส้นทางเสด็จ และที่หมายเสด็จ
๔)
ปฏิบัติงานร่วมกับหรือสนับสนุนการปฏิบัติงานของหน่วยงานอื่นที่เกี่ยวข้องหรือที่ได้รับมอบหมาย
(ค) ส่วนปฏิบัติการนายตำรวจราชสำนักประจำ มีอำนาจหน้าที่ดังต่อไปนี้
๑) ถวายความปลอดภัยสำหรับองค์พระมหากษัตริย์ พระราชินี พระรัชทายาท
ผู้สำเร็จราชการแทนพระองค์ พระบรมวงศานุวงศ์ ผู้แทนพระองค์ และพระราชอาคันตุกะ
๒) ปฏิบัติงานตามพระราชประสงค์
๓) ดำเนินการเกี่ยวกับการพิทักษ์รักษาความปลอดภัยในราชสำนัก
๔)
ปฏิบัติงานในภารกิจถวายความปลอดภัยตามที่ได้รับมอบหมายจากสมุหราชองครักษ์
๕) ประสานการปฏิบัติกับส่วนราชการหรือหน่วยงานที่เกี่ยวข้องกับการถวายความปลอดภัย
๖)
ปฏิบัติงานร่วมกับหรือสนับสนุนการปฏิบัติงานของหน่วยงานอื่นที่เกี่ยวข้องหรือที่ได้รับมอบหมาย

ให้ไว้
ณ วันที่ ๑๓ มิถุนายน พ.ศ. ๒๕๕๖
ยิ่งลักษณ์
 ชินวัตร
นายกรัฐมนตรี

หมายเหตุ
:- เหตุผลในการประกาศใช้กฎกระทรวงฉบับนี้ คือ
โดยที่เป็นการสมควรปรับปรุงโครงสร้างของกองบังคับการในสังกัดสำนักงานนายตำรวจราชสำนักประจำ
เพื่อรองรับภารกิจการถวายความปลอดภัยสำหรับองค์พระมหากษัตริย์ พระราชินี
พระรัชทายาท ผู้สำเร็จราชการแทนพระองค์ พระบรมวงศานุวงศ์ ผู้แทนพระองค์ และพระราชอาคันตุกะอย่างมีประสิทธิภาพยิ่งขึ้น
 จึงจำเป็นต้องออกกฎกระทรวงนี้

ปริยานุช/ผู้จัดทำ
๑๗ มิถุนายน
๒๕๕๖

เอกฤทธิ์/ผู้ตรวจ
๑๙ มิถุนายน
๒๕๕๖

[๑] ราชกิจจานุเบกษา
เล่ม ๑๓๐/ตอนที่ ๕๑ ก/หน้า ๑/๑๓ มิถุนายน ๒๕๕๖